
Lietuvos Respublikos konkurencijos tarybai2020-06-04 Nr. S-042

Jogailos g. 14, LT-01116 Vilnius

El. paštu: Aurelija.Budryte-Balkiene@kt.gov.lt 


PRAŠYMAS
Dėl eksperto išklausymo Konkurencijos tarybos posėdžio metu
2020 m. gegužės 19 d. Lietuvos keleivių vežimo asociacija (toliau – Asociacija) gavo Lietuvos Respublikos Konkurencijos tarybos (toliau – KT) pranešimą dėl KT tarybos išklausymo posėdžio (toliau – Pranešimas). Pranešime buvo nurodyta, kad išklausymo posėdyje dalyvaujantys asmenys iki 2020 m. birželio 8 d. elektroniniu paštu turi pateikti posėdžių sekretorei posėdyje dalyvaujančių/pasisakančių asmenų duomenis. Pranešime taip pat nurodyta, kad prieš pradedant išklausymo posėdį, posėdžio pirmininkas suteikia galimybę posėdžio dalyviams pateikti prašymus. Atsižvelgiant į tai, jog KT iki 2020 m. birželio 8 d. siekia gauti duomenis apie dalyvaujančias ir pasisakančias šalis ir jų atstovus, siekiant operatyvumo, suinteresuotas asmuo – Asociacija, teikia KT prašymą dėl nepriklausomo eksperto prof. habil. dr. Vileno Vadapalo teisinės išvados išklausymo KT posėdžio metu. 
Atkreipiame dėmesį, kad Asociacija gavusi KT pranešimą dėl tyrimo baigimo ir paaiškinimų dėl tyrimo išdavų pateikimo, kreipėsi į nepriklausomą ekspertą, kuris, įvertinęs susidariusią situaciją, pateikė teisinę išvadą dėl KT padarytų išvadų atlikus tyrimą. Teisinė išvada KT buvo pateikta kartu su 2020-01-31 Asociacijos rašytiniais paaiškinimais. Teisinė išvada yra pateikta ir pridėta prie KT turimos tyrimo medžiagos, todėl manome, jog būtų tikslinga ir reikalinga išklausyti teisinės išvados autoriaus - prof. habil. dr. Vileno Vadapalo – parengtos išvados pristatymą, kadangi išvada yra esmingai susijusi su nagrinėjama situacija.
Asociacija pažymi, jog prof. habil. dr. Vilenas Vadapalas teisinę išvadą pristatinėtų nenaudojant skaidrių, o teisinės išvados pristatymas užtruktų iki 30 minučių. 
Atsižvelgiant į aukščiau nurodytas aplinkybes ir išdėstytus argumentus, prašome:
1. Tenkinti Lietuvos keleivių vežimo asociacijos prašymą dėl eksperto prof. habil. dr. Vileno Vadapalo išklausymo 2020 m. birželio 17 d. 10.00 val. posėdžio metu (jo e-pašto adresas - v.vadapalas@eurolex.lt);
2. Lietuvos keleivių vežimo asociacijos prašymą išspręsti iki 2020 m. birželio 15 d. paskirto bandomojo posėdžio;
3. Apie priimtą sprendimą informuoti Lietuvos keleivių vežimo asociacijos prezidentą Gintarą Nakutį šiais kontaktais: telefonu: 8 655 83009 ir/ar el. paštu: gintaras.nakutis@lkva-asociacija.lt 

Pagarbiai
Prezidentas 						Gintaras Nakutis


8 655 83009, gintaras.nakutis@lkva-asociacija.lt

